**Kirke- og kulturmedarbejder til Ullerød Kirke**

**– Er du god til at samle mennesker og skabe liv omkring kirken?**

Ullerød Kirke er et sogn i vækst – med mange familier, stærke fællesskaber og stor opbakning til vores aktiviteter. Nu søger vi en kirke- og kulturmedarbejder, der har lyst til at sætte retning for arbejdet med børn, unge og voksne, styrke frivilligheden og gøre kirken synlig i lokalsamfundet.

Stillingen er i alt **på 37 timer om ugen** med primær arbejdstid på hverdage – og ønskes besat **1. november 2025 eller snarest derefter**.  Du bliver en del af et team med to præster og tre andre ansatte, hvor samarbejde, engagement og åbenhed præger hverdagen.

**Hvem er du?**

Vi leder efter dig, der:

* Brænder for at formidle kristendom i øjenhøjde
* Er god til at arbejde med børn og unge og skabe trygge, kreative fællesskaber
* Har lyst til at samarbejde med frivillige og udvikle netværk
* Har erfaring med eller interesse for kommunikation og PR – både trykt og digitalt
* Har æstetisk sans og flair for layout og redigering af materialer
* Kan planlægge, tage initiativ og føre idéer ud i livet
* Har kendskab til arbejdet i Folkekirken og lyst til at være en aktiv del af sognets liv
* Kan arbejde selvstændigt og samtidig bidrage aktivt til det gode samarbejde i personalegruppen

Du behøver ikke kunne det hele på forhånd – vigtigst er det, at du har lysten og evnen til at lære.

**Dine arbejdsopgaver bliver bl.a.:**

* I samarbejde med præsterne at planlægge og undervise minikonfirmander
* At medvirke ved konfirmandundervisningen ved behov
* At koordinere og supportere aktiviteter for alle aldersgrupper – fx bibellæsekreds, filmklub og foredrag
* At deltage i kirkelige arrangementer som pastagudstjenester og julefest
* At redigere kirkekalender og kirkeblad og bidrage med indhold
* At sørge for kirkens tilstedeværelse på sociale medier og i lokalpressen
* At samarbejde med skoler og institutioner i sognet
* At styrke og udvikle det frivillige engagement omkring kirken
* At varetage diakonalt arbejde

Du får også mulighed for at præge stillingen med de aktiviteter, du ønsker.

**Boligsocial indsats med mening**

10 timer om ugen skal du arbejde med en ny igangsat boligsocial indsats, som du får en vigtig rolle i.
Formålet er at **styrke trivsel og fællesskab blandt større børn, teenagere og unge** i sognet – og bidrage til at **forebygge mistrivsel og risikoadfærd**.

Du kommer til at:

* skabe aktiviteter og fællesskaber, der samler og styrker relationer
* være en nærværende voksen og en tryg kontakt for unge
* samarbejde med forældre, skoler og lokale aktører
* tænke kirken ind som et sted, hvor unge føler sig set, hørt og hjemme

Du står ikke alene – men bliver en del af et engageret team, der brænder for at gøre en forskel i lokalsamfundet.

**Hvad kan du glæde dig til?**

* Et sogn i udvikling – med mange børn, unge og engagerede frivillige
* En hverdag præget af samarbejde, fleksibilitet og frihed under ansvar
* Et menighedsråd, der bakker op og har ambitioner for kirkens rolle i lokalsamfundet
* En arbejdsplads med hjerte, humor og højt til loftet

**Ansættelsesvilkår**

Ansættelsen sker i henhold til:

* Fællesoverenskomsten mellem Finansministeriet og CO10
* Organisationsaftalen mellem Kirkeministeriet og CO10 for kirkefunktionærer med kerneopgaver som bl.a. sognemedhjælper/kirke- og kulturmedarbejder
* samt det tilhørende protokollat for sognemedhjælpere

Du kan læse mere om overenskomsten og aftalerne på:
[www.folkekirkenspersonale.dk](https://www.folkekirkenspersonale.dk)

**Uddannelseskrav**

Der gælder formelle uddannelseskrav for stillingen:

* Du skal enten opfylde kravene via din nuværende uddannelse
* Eller være indstillet på at gennemføre den obligatoriske grunduddannelse for sognemedhjælpere/kirke- og kulturmedarbejdere inden for 2 år efter ansættelsen

Uddannelseskravene er beskrevet i §14 og §15 i Cirkulære nr. 10001 af 12/11 2019.

**Har du spørgsmål?**

Du er meget velkommen til at kontakte os:

* Kontaktperson Lone Krüger på tlf. 20 44 55 90
* Kontaktperson Anja Radmer på tlf. 48 24 48 30
* Sognepræst Torben Ebbesen på tlf. 20 42 25 62

Vi svarer gerne på spørgsmål om både stillingen og arbejdet i sognet.

Du kan se mere om os og vores sogn på [www.ullerødkirke.dk](http://www.ullerødkirke.dk)

**Sådan søger du**

Send din ansøgning med relevante bilag til:
Ullerød Menighedsråd på 7467fortrolig@sogn.dk

Skriv venligst ”Kirke- og kulturmedarbejder” i emnefeltet – så finder vi hurtigt din ansøgning.

**Ansøgningsfrist: 15. september 2025**

Ansættelsessamtaler forventes at finde sted torsdag og fredag i uge 38 samt mandag og tirsdag i uge 39

**Øvrige oplysninger**

* Der vil blive indhentet referencer i forbindelse med ansættelsen
* Før ansættelse indhentes også en børneattest
* Der vil være 3 måneders prøvetid